pythainlp/thai_wikipedia_clean_20230101 huggingface dataset:
สำหรับระบบพายุที่มีความรุนแรงต่ำกว่าพายุไซโคลน จะมีคำที่ใช้กับระบบเหล่านี้ต่างกัน ประกอบด้วย การแปรปรวนของลมในเขตร้อน (Tropical Disturbance), บริเวณความกดอากาศต่ำเขตร้อน (Tropical Low) และ พายุดีเปรสชันเขตร้อน (Tropical Depression) การแปรปรวนของลมในเขตร้อนนั้นหมายถึง การเริ่มของระบบในระดับภูมิภาคแบบไม่มีหน้าปะทะอากาศในเขตร้อน โดยมีการพาความร้อนเพิ่มขึ้นอย่างต่อเนื่อง และ/หรือ มีข้อบ่งชี้ถึงการไหลเวียน ส่วนพายุดีเปรสชันเขตร้อนหรือบริเวณความกดอากาศต่ำเขตร้อน คือ การแปรปรวนของลม (Disturbance) ที่มีการไหลเวียนอย่างแน่นอน ซึ่งสามารถทำการประมาณตำแหน่งของศูนย์กลางได้แล้ว และมีความเร็วลมสูงสุดเฉลี่ยใน 10 นาทีน้อยกว่า 34 นอต (63 กม./ชม. หรือ 39 ไมล์/ชม.) ใกล้ศูนย์กลาง ส่วนกรมอุตุนิยมวิทยาฟีจีจะมีหมายเลข FMS ให้กับระบบเมื่อมีความเป็นไปได้ว่ามันจะพัฒนาไปเป็นพายุไซโคลน หรือจะมีผลกระทบต่อชีวิตและทรัพย์สินภายในพื้นที่รับผิดชอบของตน และจะมีการวิเคราะห์สำหรับ 24 ชั่วโมงก่อนหน้าด้วย มาตราพายุหมุนเขตร้อนของออสเตรเลียนี้ถูกนำเสนอโดยสำนักอุตุนิยมวิทยาออสเตรเลีย ก่อนหน้าฤดูกาล พ.ศ. 2523–2524
ส่วนศูนย์เตือนไต้ฝุ่นร่วมของสหรัฐก็ติดตามในแอ่งนี้เช่นกัน และยังมีการออกคำเตือนพายุหมุนเขตร้อนที่มีนัยสำคัญในนามรัฐบาลสหรัฐด้วย ระบบพายุจะถูกกำหนดหมายเลขพายุหมุนเขตร้อนแบบไม่เป็นทางการ พร้อมเติมตัวอักษร "S" ต่อท้าย (ถ้าเริ่มต้นทางตะวันตกของเส้นเมริเดียนที่ 135 องศาตะวันออก และตลอดทั้งมหาสมุทรอินเดียใต้ ซึ่งเป็นพื้นที่รับผิดชอบของเมเตโอ-ฟร็องส์) หรือ เติมตัวอักษร "P" ต่อท้าย (ถ้าเริ่มทางตะวันออกของเส้นเมริเดียนที่ 135 องศาตะวันออก และตลอดทั้งมหาสมุทรแปซิฟิกใต้ ซึ่งเป็นพื้นที่รับผิดของสำนักอุตุนิยมวิทยาออสเตรเลีย, หน่วยงานบริการลมฟ้าอากาศแห่งชาติของปาปัวนิวกีนี, กรมอุตุนิยมวิทยาฟีจี และเมทเซอร์วิซของนิวซีแลนด์) การเตือนภัยนี้จะใช้ความเร็วลมต่อเนื่องใน 1 นาที เนื่องจากสามารถเทียบเคียงกับมาตราลมเฮอริเคนแซฟเฟอร์–ซิมป์สันได้ อย่างไรก็ตาม ไม่ว่าจะมีความรุนแรงใด ๆ ในแอ่งนี้ ศูนย์เตือนไต้ฝุ่นร่วมจะจัดประเภทระบบทั้งหมดเป็น พายุหมุนเขตร้อน (Tropical cyclones) พร้อมด้วยหมายเลขพายุหมุนเขตร้อน (โดยมีการใส่ชื่อพายุลงในวงเล็บ และใช้วิธีปฏิบัติเช่นเดียวกันกับพายุไต้ฝุ่นและมหาสมุทรอินเดียในหัวข้อด้านบน)
มาตราทางเลือก.
ยังมีมาตราอื่นที่ศูนย์อุตุนิยมวิทยาชำนัญพิเศษประจำภูมิภาคหรือศูนย์เตือนภัยพายุหมุนเขตร้อนไม่ใช้อย่างเป็นทางการ ทว่ามีองค์การอื่นใช้ เช่น องค์การบริหารมหาสมุทรและบรรยากาศแห่งชาติ ตัวอย่างเช่น "ดัชนีพลังงานจลน์เบ็ดเสร็จ" (Integrated Kinetic Energy index) ซึ่งวัดศักย์ทำลายล้างของคลื่นพายุซัดฝั่ง มีระดับตั้งแต่หนึ่งถึงหก โดยหกมีศักยะทำลายล้างสูงสุด
"พลังงานพายุหมุนสะสม" (accumulated cyclone energy; ACE) เป็นมาตราที่องค์การบริหารมหาสมุทรและบรรยากาศแห่งชาติและหน่วยงานอื่นใช้เพื่อแสดงกัมมันตภาพของพายุหมุนเขตร้อนลูกหนึ่ง ๆ ซึ่งอยู่นอกเหนือกำลังพายุหมุนเขตร้อนและฤดูกาลพายุหมุนเขตร้อนทั้งหมด โดยคำนวณโดยนำความเร็วลมใกล้ศูนย์กลางของพายุหมุนเขตร้อนกัมมันต์ทุกลูก (ความเร็วลมตั้งแต่ 35 น็อตขึ้นไป) ที่ระยะห่าง 6 ชั่วโมงยกกำลังสอง จำนวนดังกล่าวปกติถูกหารด้วย 10,000 เพื่อให้คำนวณต่อได้ง่ายขึ้น หน่วยของ ACE คือ 104 น็อต2 และสำหรับใช้เป็นดัชนี มีการสันนิษฐานหน่วย นอกจากนี้ อาจคำนวณโดยใช้ความเร็วลมยกกำลังสาม ซึ่งเรียก ดัชนีการสลายกำลัง (Power Dissipation Index หรือ PDI)
"ดัชนีความรุนแรงเฮอริเคน" (Hurricane Severity Index; HSI) เป็นอีกมาตราหนึ่งที่มีการใช้และจัดความรุนแรงของพายุหมุนเขตร้อนและกึ่งเขตร้อนโดยอาศัยทั้งความรุนแรงและขนาดของสนามลม HSI กำหนดให้มี 0 ถึง 50 แต้ม โดยแบ่งเป็นความรุนแรงของพายุหมุนเขตร้อนสูงสุด 25 แต้ม และขนาดสนามลมสูงสุด 25 แต้ม การให้แต้มเป็นแบบอัตราเลื่อน โดยแต้มส่วนใหญ่สงวนไว้สำหรับแรงเฮอริเคนและสนามลมขนาดใหญ่
ตารางเปรียบเทียบ.
ศัพทวิทยาสำหรับพายุหมุนเขตร้อนที่แตกต่างกันในแต่ละภูมิภาค ชื่อย่อภาษาอังกฤษใต้ชื่อแอ่งเป็นชื่อของศูนย์เตือนภัยอย่างเป็นทางการทั่วโลก โดยมีเพียงศูนย์เฮอริเคนแห่งชาติ (NHC), ศูนย์เฮอริเคนแปซิฟิกกลาง (CPHC) และศูนย์เตือนไต้ฝุ่นร่วม (JTWC) เท่านั้นที่ใช้ความเร็วลมต่อเนื่องใน 1 นาที และมีเพียงกรมอุตุนิยมวิทยาอินเดีย (IMD) เท่านั้นที่ใช้ความเร็วลมต่อเนื่องใน 3 นาที (ไม่ปรากฏในตาราง) นอกนั้นศูนย์เตือนภัยอื่นทั่วโลกจะใช้ความเร็วลมต่อเนื่องใน 10 นาที
ไมโครซอฟท์สโตร์
ไมโครซอฟท์สโตร์ (เดิมชื่อ "วินโดวส์สโตร์") เป็นแพลตฟอร์มจัดจำหน่ายระบบดิจิตอลในไมโครซอฟท์ ของระบบปฏิบัติการวินโดวส์ 8 วินโดวส์ 8.1 วินโดวส์ 10 และ วินโดวส์ 11 แพลตฟอร์มยังสามารถใช้งานเพื่อให้รายการสำหรับการใช้งานเดสก์ท็อปรับรองการทำงานบนวินโดวส์ 8 วินโดวส์ 10 และ วินโดว์ 11 แต่ยังเป็นแพลตฟอร์มจำหน่ายหลักรูปแบบใหม่ของแอพเรียกว่า "วินโดวส์สโตร์แอพ" โดยมีทั้งโปรแกรมประยุกต์ฟรีและจ่ายเงินสามารถจำหน่ายผ่านทางวินโดวส์สโตร์ ด้วยแอปพลิเคชันจ่ายหลากหลายในค่าใช้จ่ายจาก 1.49 ดอลล่าร์สหรัฐจนถึง 999.99 ดอลล่าร์สหรัฐ
กาเบรียล อักบอนลาฮอร์
กาเบรียล "แก็บบี" อีเมอตินยาน อักบอนลาฮอร์ เกิดเมื่อวันที่ 13 ตุลาคม ค.ศ. 1986 เป็นอดีต นักฟุตบอล ชาวอังกฤษเชื้อสายไนจีเรีย
กาเบรียล อักบอนลาฮอร์เป็นนักฟุตบอลที่ถูกปั้นมาจากทีมชุดเยาวชนของสโมสรแอสตันวิลลา และได้เลื่อนขึ้นมาเล่นให้กับทีมชุดใหญ่ในปี 2006 ภายหลังจากที่ถูกส่งไปหาประสบการณ์กับสโมสรวัตฟอร์ด และเชฟฟิลด์ เวนส์เดย์ ด้วยสัญญายืมตัว
อักบอนลาฮอร์ ลงเล่นในระดับพรีเมียร์ลีกให้กับแอสตันวิลลา มากว่า 300 นัด และยังเป็นเจ้าของสถิติผู้เล่นที่ยิงประตูในพรีเมียร์ลีกมากที่สุดของสโมสรแอสตันวิลลา ที่ 73 ประตู โดยเขาเลือกเล่นให้กับทีมชาติอังกฤษ และติดทีมชาติ 3 ครั้ง
กาเบรียล อักบอนลาฮอร์ เกิดเมื่อวันที่ 13 ตุลาคม ค.ศ.1986 ที่เมืองเบอร์มิงแฮม เป็นบุตรคนที่ 3 จากจำนวน 4 คนของ ทีนา เบอร์เกสส์ สตรีชาวสก๊อตแลนด์ และ ดร.แซมสัน อักบอนลาฮอร์ นักวิทยาศาสตร์ ชาวไนจีเรีย โดยพี่ชายของเขา คาริสมา อักบอนลาฮอร์ เป็นนักฟุตบอลตำแหน่งกองหน้า ของสโมสรโบลแมร์ เซนต์ ไมเคิล ในลีกสมัครเล่น
การเล่นฟุตบอล.
อักบอนลาฮอร์ เข้าสู่สโมสรแอสตันวิลลา ในฐานะนักฟุตบอลระดับเยาวชน โดยได้รับการเซ็นสัญญาเป็นนักฟุตบอลอาชีพครั้งแรกในปี 2005 หลังจากนั้นเขาถูกยืมตัวไปเล่นให้กับสโมสรวัตฟอร์ด
เบรตต์ โฮลมัน
เบรตต์ เทรเวอร์ โฮลมัน  เกิดเมื่อวันที่ 27 มีนาคม ค.ศ. 1984 เป็นนักฟุตบอลชาวออสเตรเลีย ปัจจุบันเล่นในตำแหน่งปีก ให้กับสโมสรฟุตบอลแอสตันวิลลาในพรีเมียร์ลีก
แอชลีย์ เวสต์วูด
แอชลีย์ รอย เวสต์วูด (เกิด 1 เมษายน ค.ศ. 1990) เป็นนักฟุตบอลชาวอังกฤษ ปัจจุบันเล่นให้แก่สโมสรฟุตบอลเบิร์นลีย์ในตำแหน่งกองกลาง
Ashley Westwood (footballer born 1990)
เจ้าหญิงมาซาโกะ พระชายาในเจ้าชายสึเนฮิซะ
เจ้าหญิงมาซาโกะ พระชายาในเจ้าชายสึเนฮิซะ (; 30 กันยายน พ.ศ. 2431 — 8 มีนาคม พ.ศ. 2483) หรือพระนามเดิมว่า เจ้าหญิงมาซาโกะ สึเนะโนะมิยะ  เป็นพระราชธิดาในจักรพรรดิเมจิ ที่ประสูติแต่พระสนมซาจิโกะ
เจ้าหญิงมาซาโกะประสูติเมื่อวันที่ 30 กันยายน พ.ศ. 2431 เป็นพระราชธิดาในจักรพรรดิเมจิ ประสูติแต่พระสนมซาจิโกะ โซโนะ มีบรรดาศักดิ์เดิมว่า สึเนะโนะมิยะ
พระองค์มีพระสวามีในอนาคตที่ถูกวางตัวไว้คือ เจ้าชายสึเนฮิซะ ทาเกดะโนะมิยะ, เจ้าชายโยชิฮิซะ คิตาชิรากาวะโนะมิยะ และเจ้าชายนารูฮิซะ คิตาชิรากาวะโนะมิยะ จักรพรรดิเมจิได้สร้างพระตำหนักใหม่แก่เจ้าชายสึเนฮิซะในเดือนมีนาคม พ.ศ. 2449 ที่กว้างขวางและเหมาะสมกับพระราชธิดาของพระองค์ ที่สุดเจ้าชายสึเนฮิซะและเจ้าหญิงมาซาโกะเสกสมรสเมื่อวันที่ 30 เมษายน พ.ศ. 2451 มีพระโอรสและพระธิดา คือ
เจ้าหญิงมาซาโกะสิ้นพระชนม์เมื่อวันที่ 8 มีนาคม พ.ศ. 2483 สิริพระชนมายุ 51 พรรษา
บาร์บรา สตรัยแซนด์
กูเกิลแปลภาษา
ผม
เทพไอสิส
ไอสิส
อุลตร้าแมนเซโร่ THE MOVIE ศึกตัดสินครั้งใหญ่!จักรวรรดิทางช้างเผือก แบเรียล
พลเมืองเน็ต
ปูลมใหญ่
ปูลมใหญ่ หรือที่เรียกสั้น ๆ ว่า ปูลม  เป็นครัสเตเชียนขนาดเล็กชนิดหนึ่ง จำพวกปูลม
มีขนาดใหญ่ 7-10 เซนติเมตร กระดองเป็นรูปสี่เหลี่ยม ขนาด 6-8 เซนติเมตร เป็นสีเหลืองอ่อนมีลายสีม่วงเข้ม ส่วนของตามีก้านยื่นยาว ขาเรียวยาว วิ่งได้เร็ว กินซากพืชซากสัตว์ และสัตว์ขนาดเล็กบริเวณชายหาดเป็นอาหาร ส่วนใหญ่จะออกหากินเวลากลางคืน ขุดรูอาศัยบนพื้นทรายในป่าชายหาดหรือชายหาดตอนที่น้ำท่วมไม่ถึง
แพร่กระจายพันธุ์ในเขตอินโด-แปซิฟิก ตั้งแต่แอฟริกาตะวันออกจนถึงฟิลิปปินและเกรตแบร์ริเออร์รีฟ
Ocypode ceratophthalmus
คอกเทล
ดาบมารอำไพ
ด่งเฮ้ย
เป็นเมืองที่เวียดนาม ตั้งอยู่ที่ริมทะเล โดยห่างจากอุทยานแห่งชาติฟ็องญา-แก๋บ่าง 50 กิโลเมตรไปทางทิศเหนือ
ท่าอากาศยานด่งเฮ้ย เป็นท่าอากาศยานในเมืองด่งเฮ้ย เมืองหลักของจังหวัดกว๋างบิ่ญ ประเทศเวียดนาม ใกล้แขวงคำม่วนของประเทศลาว ทางวิ่งมีขนาด 2400 x 45 เมตร สนามบินแห่งนี้สามารถจุผู้โดยสารได้ 500,000 คนต่อปี
แว่วเสียงนางนวล
กลุ่มเหยี่ยว
มิตาราชิ อังโกะ
นัปปะ
แถบอักษรข่าววิ่ง
แถบอักษรข่าววิ่ง ( บ้างเรียก crawler หรือ slide) เป็นแถบที่อยู่บริเวณด้านล่างของจอโทรทัศน์เพื่อใช้แสดงหัวข้อข่าวสั้น โดยมักปรากฏในรายการประเภทข่าวและสถานการณ์ปัจจุบัน เริ่มใช้ครั้งแรกในสหรัฐอเมริกาเมื่อ พ.ศ. 2495 โดย เอ็นบีซี โดยเป็นส่วนหนึ่งของรายการทูเดย์ แถบอักษรข่าววิ่งดังกล่าวเป็นเพียงการฉายแถบกระดาษที่มีหัวข้อข่าวอย่างสั้นวิ่งในลักษณะเครื่องพิมพ์ดีดอยู่บริเวณด้านล่างของจอ แต่ได้ยกเลิกในภายหลัง เนื่องจากไม่ได้รับความนิยม จนสถานีโทรทัศน์ ซีเอ็นเอ็นเฮดไลน์นิวส์ ได้เริ่มใช้แถบตัวอักษรข่าวในปี พ.ศ. 2535 โดยระยะแรกใช้ในการรายงานผลกีฬา และสถานีโทรทัศน์ทั่วโลกเริ่มใช้แถบตัวอักษรข่าววิ่งในลำดับหลังจากนั้น
ในประเทศไทย เริ่มมีการใช้แถบตัวอักษรข่าววิ่งครั้งแรกโดย เนชั่นทีวี แต่เป็นการเสนอข่าวแบบพาดหัวข่าวเดี่ยว ทีละหนึ่งข้อความข่าว ด้วยการเลื่อนตัวอักษรทีละตัวจากทางซ้ายไปทางขวาตามลำดับในช่วงเดียว โดยได้ใช้เป็นครั้งแรกตั้งแต่ประมาณปลายปี พ.ศ. 2543 ถึงปี พ.ศ. 2544 (ใช้งานมาจนถึงกลางปี พ.ศ. 2554) ต่อมาในปี พ.ศ. 2545 โมเดิร์นไนน์ทีวี (ปัจจุบันคือ ช่อง 9 เอ็มคอตเอชดี) เริ่มใช้แถบตัวอักษรข่าววิ่งโดยข่าวที่อยู่ในแถบตัวอักษรวิ่งจะแสดงต่อเนื่องกัน โดยแต่ละข่าวจะเว้นช่องว่างเป็นช่วงกว้าง ต่อมาสถานีโทรทัศน์ในประเทศไทยช่องอื่นๆ เริ่มมีการใช้แถบตัวอักษรข่าววิ่งตามลำดับ
กสทช.
เฟเบียน เดลฟ์
เฟเบียน เดลฟ์ (; เกิด 21 พฤศจิกายน ค.ศ. 1989) เป็นนักฟุตบอลชาวอังกฤษเชื้อสายกายอานา ปัจจุบันเล่นในตำแหน่งกองกลางให้กับเอฟเวอร์ตันและทีมชาติอังกฤษ โดยโด่งดังมีชื่อเสียงมาก่อนกับแอสตันวิลลา โดยติดทีมชาติอังกฤษชุดเยาวชนอายุ 21 ปี เดลฟ์ถูกซื้อตัวจากลีดส์ยูไนเต็ดมายังแอสตันวิลลาในราคา 6 ล้านปอนด์
เดลฟ์ได้ติดทีมชาติอังกฤษชุดใหญ่ครั้งแรกในนัดที่อังกฤษลงเตะนัดกระชับมิตรกับนอร์เวย์ ในเดือนกันยายน ปีเดียวกัน
ในฤดูกาล 2014–15 ซึ่งเดลฟ์เล่นได้อย่างโดดเด่น จึงตกเป็นที่ต้องการตัวของหลายสโมสร ในช่วงปิดฤดูกาล เดลฟ์ได้ประกาศว่าจะขออยู่กับแอสตันวิลลาต่อไป แต่แล้วในที่สุดก็ได้เซ็นสัญญาย้ายเข้าสังกัดแมนเชสเตอร์ซิตีในที่สุดเป็นระยะเวลา 5 ปี ด้วยค่าตัว 8 ล้านปอนด์ (ประมาณ 416 ล้านบาท)
Fabian Delph
สตีลียัน เปตรอฟ
สตีลียัน อัลยอเชฟ เปตรอฟ  เกิดเมื่อวันที่ 5 กรกฎาคม ค.ศ. 1979 เป็นอดีตนักฟุตบอลชาวบัลแกเรีย เคยลงเล่นให้กับสโมสรฟุตบอลแอสตันวิลลาในพรีเมียร์ลีก โดยติดทีมชาติบัลแกเรียด้วย เขาเคยได้รับรางวัลผู้เล่นชาวบัลแกเรียยอดเยี่ยมในปี ค.ศ. 2003 ในระหว่างที่เล่นให้กับเซลติก
หญิง ธิติกานต์
เทศบาลเมืองท่าเรือพระแท่น
ท่าเรือพระแท่น เป็นเทศบาลเมืองแห่งหนึ่ง ตั้งอยู่ริมแม่น้ำแม่กลองในอำเภอท่ามะกา จังหวัดกาญจนบุรี อยู่ห่างจากกรุงเทพมหานครทางถนนประมาณ 100 กิโลเมตร และห่างจากตัวเมืองกาญจนบุรีประมาณ 28 กิโลเมตร มีพื้นที่ทั้งหมด 7.26 ตารางกิโลเมตร ครอบคลุมตำบลท่าเรือทั้งตำบล และตำบลตะคร้ำเอนบางส่วน
เทศบาลตำบลท่าเรือพระแท่นเดิมมีฐานะเป็นสุขาภิบาลมีชื่อว่า "สุขาภิบาลท่าเรือ" ต่อมาได้รับการจัดตั้งให้เป็นเทศบาลตำบลท่าเรือพระแท่น เมื่อวันที่ 21 กันยายน พ.ศ. 2528 จนกระทั่งเมื่อวันที่ 22 กันยายน พ.ศ. 2547 ได้รับการเปลี่ยนแปลงฐานะเป็น "เทศบาลเมืองท่าเรือพระแท่น"
เส้นทางการคมนาคมในการติดต่อกับตัวเมืองกาญจนบุรีนั้น สามารถไปได้ทั้งทางถนนและทางรถไฟ ทางถนนมี 2 สาย ได้แก่ ถนนแสงชูโตสายใหม่ และถนนแสงชูโตสายเก่า โดยถนนแสงชูโตสายใหม่เป็นทางคู่ 4 ช่องจราจร ส่วนถนนแสงชูโตสายเก่าได้มีการปรับปรุงขยายผิวจราจรเป็น 4 ช่องจราจร ตั้งแต่หน้าบริษัทโล้วเฮงหมงมอเตอร์ จำกัด ไปจนถึงหน้าบริษัทน้ำตาลท่ามะกา จำกัด ซึ่งอยู่ในเขตเทศบาลตำบลท่ามะกา
ประชากรเทศบาลเมืองท่าเรือพระแท่นในปี พ.ศ. 2561 มีจำนวนทั้งสิ้น 11,604 คน แบ่งเป็น ชาย 5,512 คน หญิง 6,092 คน จำนวนหลังคาเรือนทั้งหมด 4,966 ครัวเรือน ความหนาแน่นของประชากรโดยเฉลี่ยประมาณ 1,600 คนต่อตารางกิโลเมตร
ประชาชนส่วนใหญ่นับถือศาสนาพุทธภายในเขตเทศบาลมีวัด 3 แห่ง คือ วัดท่าเรือ วัดใหม่เจริญผลและวัดตะคร้ำเอน มีมัสยิด 1 แห่ง โบสถ์คริสต์ 1 แห่ง ประเพณีที่สำคัญของท้องถิ่น คือ งานประเพณีลอยกระทงเนื่องในเทศกาลกินเจ
สถูปสาญจี
สถูปสาญจี (&amp;hairsp;; ) คำว่าสาญจี คือชื่อหมู่บ้านเล็ก ๆ ในเขตรายเสน ของรัฐมัธยประเทศ ประเทศอินเดีย ตั้งอยู่ทางทิศตะวันออกเฉียงเหนือ 46 กิโลเมตร จากเมืองโภปาล และ 10 กิโลเมตรจากเมืองวิทิศา ในส่วนกลางของรัฐมัธยประเทศ ซึ่งเป็นที่ตั้งของอนุสรณ์สถานทางพระพุทธศาสนาในช่วงพุทธศตวรรษที่ 3 ถึงพุทธศตวรรษที่ 12 และเป็นหนึ่งในสถานที่สำคัญในการแสวงบุญของชาวพุทธในดินแดนพุทธภูมิ
สถูปแห่งนี้มีชื่ออย่างเป็นทางการว่า กลุ่มพุทธสถานแห่งสาญจี (Buddhist Monuments at Sanchi) ซึ่งเป็นมรดกโลกที่รักษาไว้เป็นอย่างดี โดยเปิดทำการให้สาธารณะเข้าชมในเวลา 8.00 –17.00 น.
มหาสถูปสาญจี คือโครงสร้างหินเก่าแก่ที่สุดในอินเดีย ซึ่งสร้างโดยคำสั่งของพระเจ้าอโศกมหาราช ในช่วงพุทธศตวรรษที่ 3 แกนกลางของสถูป คือโครงสร้างอิฐรูปครึ่งวงกลมที่บรรจุพระบรมสารีริกธาตุของพระพุทธเจ้า ด้านบนของสถูปปัก ฉัตรวลี (ร่มหลายชั้นที่ปักอยู่บนยอดสถูป) ซึ่งเป็นสัญลักษณ์ที่บ่งบอกความสำคัญของสถูปนี้ สถูปแห่งนี้จึงสร้างขึ้นเพื่อเป็นการให้เกียรติและที่เก็บรักษาพระบรมสารีริกธาตุ ซุ้มประตูโตรณะทั้ง 4 ด้านแกะสลักและตกแต่งอย่างหรูหรา และมีราวระเบียงล้อมรอบทั้งสถูป
ประตูโตรณะ.
สถูปสาญจีมีซุ้มประตูอยู่โดยรอบ เรียกว่าโตรณะ ลวดลายของซุ้มประตูเหล่านี้นำเสนอแนวคิดเรื่องความรัก สันติ ความจริง ความกล้า ประตูและระเบียงรอบสถูปสร้างโดยราชวงศ์สาตวาหนะ ซึ่งมีศิลาจารึกปรากฏอยู่ตรงขอบบนสุดของประตูโตรณะทางทิศใต้ โดยช่างฝีมือของกษัตริย์ กษัตริย์องค์ที่ 3 แห่งราชวงศ์สาตวาหนะ
โรงเรียนมัธยมปลายนึงกก
โรงเรียนมัธยมปลายนึงกก  เป็นโรงเรียนรัฐบาลระดับมัธยมปลายซึ่งตั้งอยู่ในดอกยางกู นครโกยาง จังหวัดคยองกี และได้มีการเปิดห้องเรียนขึ้น 6 ห้องใน ค.ศ. 1962 จากนั้น ใน ค.ศ. 1977 มีการสอนครอบคลุมในระดับชั้นมัธยมต้น ก่อนที่จะมีการเปลี่ยนไปเป็นโรงเรียนระดับมัธยมปลายใน ค.ศ. 1992 ดอกไม้ประจำโรงเรียนคือแมกโนเลียโคบัส และมีแปะก๊วยเป็นต้นไม้ประจำโรงเรียน รวมทั้งเป็นโรงเรียนที่ควอน ยูริ ผู้เป็นนักร้องวงเกิลส์เจเนอเรชัน สำเร็จการศึกษาจากที่แห่งนี้
วันที่ 3 ธันวาคม ค.ศ. 2011 ทางโรงเรียนได้มีการจัดบรรยายและการแสดงทางวัฒนธรรม ตลอดจนมีการเชิญบาทหลวงผู้ประพันธ์หนังสือระดับเบสเซลเลอร์ร่วมบรรยาย
คริสตี แรมโพนี
คริสตี แพทริเชีย แรมโพนี (; 24 มิถุนายน ค.ศ. 1975 – ) เป็นนักฟุตบอลชาวอเมริกัน ซึ่งเธอเล่นในตำแหน่งกองหลัง และปัจจุบันเป็นกัปตันของฟุตบอลหญิงทีมชาติสหรัฐอเมริกา เธอเล่นในฟุตบอลโลกหญิงรอบชิงชนะเลิศมาแล้ว 4 สมัย รวมถึงฟุตบอลโอลิมปิกหญิง 4 สมัย เธอเป็นแชมป์โลกจากฟุตบอลโลกหญิง 1999 และเป็นผู้ชนะเหรียญทองสามสมัย ในโอลิมปิกฤดูร้อน 2004, 2008 และ 2012 เธอชนะไม่ต่ำกว่าอันดับสามทั้งในฟุตบอลโลกและโอลิมปิกแต่ละครั้งที่เธอได้ร่วมแข่งขันมา
แรมโพนีเล่นในดับเบิลยู-ลีก ตั้งแต่ ค.ศ. 1997 จนถึง ค.ศ. 1998 เธอเล่นในสองลีกตลอดช่วงระยะเวลาที่สร้างผลงานใน ค.ศ. 2001 ถึง 2003 ในลีกสมาคมฟุตบอลหญิงสหรัฐ และ ค.ศ. 2009 ถึง 2011 ในลีกฟุตบอลอาชีพหญิง โดยใน ค.ศ. 2009 ขณะเล่นให้กับสโมสรสกายบลูเอฟซี เธอได้ทำหน้าที่เป็นผู้ฝึกสอนให้แก่สโมสรไปพร้อมกันโดยได้ชนะการแข่งขันฟุตบอลอาชีพหญิงรอบเพลย์ออฟ 2009 และได้รับรางวัลนักฟุตบอลอาชีพหญิงแห่งปี
เมื่ออายุ 37 ปี เธอได้เป็นมารดาของเด็กสองคน ซึ่งแรมโพนีไม่มีสัญญาณบอกถึงการชะลอตัว ทั้งยังไม่ได้ประกาศการอำลาวงการแต่อย่างใด
ในสายอาชีพระดับสากล.
หลังจากการฝึกร่วมกับฟุตบอลหญิงทีมชาติสหรัฐอเมริกาช่วงปีที่สี่ของเธอที่มอนเมาธ์ แรมโพนีได้เปลี่ยนไปเล่นในตำแหน่งกองหลัง ซึ่งเกมแรกของแรมโพนีคือวันที่ 28 กุมภาพันธ์ ค.ศ. 1997 โดยได้พบกับทีมออสเตรเลีย เธอทำประตูให้แก่ทีมชาติของเธอครั้งแรกในวันที่ 2 พฤษภาคม ค.ศ. 1997 ในนัดที่แข่งขันกับเกาหลีใต้ แรมโพนีเริ่มเกม 16/18 ในฤดูกาลแรกของเธอ และจบลงด้วยสองประตูกับการร่วมสมทบสามครั้ง ปีถัดมา แรมโพนีได้ช่วยให้ทีมของเธอไร้พ่ายในฤดูกาลแรก และนำทีมสหรัฐอเมริกาเข้ารับเหรียญทองในการแข่งขันกูดวิลเกมส์ 1998 โดยเริ่มในการแข่งขันทั้งสองแมตช์
แรมโพนีเข้าเล่น 2,540 นาทีให้แก่ทีมชาติใน ค.ศ. 2000 รวมถึงห้าเกมในโอลิมปิกฤดูร้อน 2000 ที่ซิดนีย์ ที่ซึ่งทีมดังกล่าวก็ได้รับรางวัลเหรียญเงิน ใน ค.ศ. 2001 แรมโพนีประสบเหตุเอ็นไขว้หน้าฉีก และพลาดการเข้าร่วมทีมชาติจำกัดในฤดูกาลเป็นส่วนใหญ่ แรมโพนีได้กลับมาร่วมทีมที่ค่ายฝึกสองครั้งใน ค.ศ. 2002 แต่ก็ได้มุ่งเน้นไปยังการฟื้นตัวการผ่าตัดของเธอ ใน ค.ศ. 2003 เธอได้เริ่มต้นเกมทีมชาติ 15/17 และฟุตบอลโลกหญิงสี่แมตช์ที่ซึ่งนำพาทีมของเธอเข้ารับรางวัลเหรียญทองแดง
ในเอเธนส์โอลิมปิก 2004 เธอได้ช่วยสหรัฐอเมริกาคว้าเหรียญทองภายหลังจากชนะบราซิลในโอลิมปิกรอบไฟนอลร่วมกับเพื่อนรุ่นอาวุโสของเธอที่มีอยู่เพียงไม่กี่ราย ซึ่งได้แก่ เมีย แฮม, แบรนดี เชสเตน และจูลี เฟาดี ในปีเดียวกันนี้แรมโพนีได้เป็นตัวรับยอดเยี่ยมอันดับห้าแห่งประวัติศาสตร์สหรัฐอเมริกา
ใน ค.ศ. 2008 แรมโพนีได้รับการกำหนดให้เป็นกัปตัน ของทีมชาติหญิง และนำทีมสหรัฐอเมริกาเข้ารับรางวัลเหรียญทองอีกครั้ง เธอได้เข้าร่วมทีมชาติเป็นครั้งที่ 200 ในการแข่งขันโอลิมปิกฤดูร้อน 2008 เนื่องด้วยการอำลาวงการของเพื่อนร่วมทีมชื่อ คริสทีน ลิลลี ใน ค.ศ. 2010 แรมโพนีก็ได้กลายเป็นผู้เล่นทีมชาติที่ยังคงมีผลงานมากที่สุดในโลก และเป็นอันดับสี่ของผู้เล่นให้แก่ทีมชาติเป็นจำนวนครั้งมากที่สุดตลอดกาลด้วยจำนวน 271 ครั้ง ถัดจากลิลลี, แฮม และจูลี เฟาดี
ในลอนดอนโอลิมปิก 2012 แรมโพนีทำหน้าที่เป็นกัปตันทีมสหรัฐอเมริกาที่ซึ่งเป็นฝ่ายชนะทีมญี่ปุ่น 2–1 ประตูในรอบไฟนอล โดยได้รับรางวัลเหรียญทอง ซึ่งเธอใช้เวลาในการเล่นทั้งหมด 570 นาทีในการแข่ง 6 นัด รวมทั้งเป็นผู้จ่ายบอลทำประตู 1 ลูก และทีมสหรัฐอเมริกาชนะได้ทั้งหกแมตช์ในการแข่งขันลอนดอนโอลิมปิก รวมทั้งไม่ให้ทำประตูใน 3 เกม
คริสตีแต่งงานกับคริส แรมโพนี ในวันที่ 9 พฤศจิกายน ค.ศ. 2001 ที่เจอร์ซีย์ซิตี รัฐนิวเจอร์ซีย์ และปัจจุบันพวกเขามีลูกสาวสองคน ได้แก่ ไรลีย์ เคท เกิดเมื่อวันที่ 29 กันยายน ค.ศ. 2005 และ รีซ อลิซาเบธ เกิดเมื่อวันที่ 6 มีนาคม ค.ศ. 2010
ในเดือนกรกฎาคม ค.ศ. 2011 คริสตีได้เปิดเผยว่า เธอเป็นโรคลายม์
ประวัติของคิลท์
คิลท์
จิตตินันท์ หงษ์ทอง
พชร พูลสวัสดิ์
รายชื่อตัวละครในแบล็ค ร็อค ชูตเตอร์
รายชื่อตัวละครจากการ์ตูนญี่ปุ่นเรื่องแบล็ค ร็อค ชูตเตอร์
ตัวละครในโลกแห่งความเป็นจริง.
คุโรอิ มาโตะ (黒衣 マト,kuroi mato).
เด็กสาวร่าเริงคนหนึ่งที่ชื่นชอบนิทานเด็ก "นกน้อยหลากสีสัน" ทำให้เธอสนิทกับโยมิได้ง่ายเพราะมีความชอบแบบเดียวกัน ในช่วงแรกๆเธอถูกหมายตาจากหลายๆฝ่าย ทั้ง "เดธมาสเตอร์" "แบล็ค โกลด์ ซอว์" และ "ชาร์ล็อต" เนื่องจากมีพลังอันยิ่งใหญ่ซ่อนอยู่ในร่างของ "แบล็ค ร็อค ชูตเตอร์" แต่ด้วยความไร้เดียงสาในโลกแห่งความเป็นจริง ทำให้หาเพื่อนได้ง่าย ในเนื้อหาของ OVA และภาคปกติ เธออ่านชื่อ "ทาคานาชิ(ไม่มีเหยี่ยว)" ผิดเป็น "โคโตริอาโซบิ(เล่นกับนกน้อย)" และได้รู้ที่มาของชื่อในภาพหลัง สุดท้ายเธอก็เป็นเพื่อนกับทุกคนได้ ที่เพื่อนที่ชมรมบาส และที่ห้องเรียน ในฉบับ OVA มีความเปลี่ยนแปลงฉากที่ได้พบกับโยมิครั้งแรกเล็กน้อย ด้านเนื้อเรื่องใน OVA เธอทำสัญญาเชื่อมต่อกับแบล็ค ร็อค ชูตเตอร์ เพื่อเข้าไปช่วยโยมิที่อยู่อีกโลกหนึ่ง และมีตัวละครบางตัวที่ไม่ได้รับบทบาทในภาคปกติ,ธรรมดา
ทาคานาชิ โยมิ (小鳥遊 ヨミ,takanashi yomi).
เด็กสาวที่มีแววตาสีเขียว เพื่อนของมาโตะ ทั้งคู่สนิทกันมาก และดูเหมือนจะเป็นตัวหลักในตอนแรกๆของเรื่อง เพราะมีส่วนเกี่ยวข้องกับการต่อสู้ของแบล็ค ร็อค ชูตเตอร์มากที่สุด ในภาคปกติเธอยู่ชมรมวาดภาพ แต่ใน OVA อยู่ชมรมวอลเลย์บอล เธอได้ช่วยมาโตะที่กำลังหกล้มอยู่ และเริ่มสนิทกันตั้งแต่นั้นมา แต่เพราะเรื่องในอดีตที่เธอมีส่วนเกี่ยวข้องกับคางาริในอดีต จึงถูกกีดกันจากโลกภายนอก ไม่สามารถมีเพื่อนได้อีก นับเป็นการลงโทษที่แสนโหดร้ายของคารงาริ แต่ด้วยคำปลอบโยนของมาโตะทำให้เธอตัดสินใจชวนคางาริให้มาโรงเรียนกับพากมาโตะได้สำเร็จ ในฉบับ OVA เธอเป็นลูกสาวคุณหนูตระกูลดังที่เพิ่งกลับมาจากต่างประเทศและได้พบกับมาโตะโดยบังเอิญ แรกที่เดียวเธอสนิทกับมาโตะอย่างที่ควรจะเป็น แต่ด้วยเหตุบังเอิญที่เธอต้องย้ายห้องจากมาโตะ มาโตะที่ได้เรียนห้องใหม่กลับมีเพื่อนที่สนิทกันยิ่งกว่าโยมิ อาจเพราะเรียนอยู่ชมรมบาสเหมือนกันก็ได้ จึงทำให้โยมิรู้สึกอึดอัด และเปลี่ยนตัวเป็นเดธมาสเตอร์ในที่สุด
โคตาริ ยูว์ (神足 ユウ,kotari yuu).
ยูก็เป็นเพื่อนสนิทของมาโตะก่อนที่จะเจอโยมิเช่นกัน ทั้งสองรู้จักกันเพราะอยู่ชมรมบาสเหมือนกันที่งในภาคปกติและ OVA ในภาคปกติเธอจะมีบทบาทในชาวงหลังของเรื่อง แต่ใน OVA เธอจะเริ่มสนิทกับมาโตะ และเอาแต่คุยเรื่องบาสซึ่งนั่นทำให้โยมิที่อยู่คนละชมรมรู้สึกอึดอัดและหายตัวไปในที่สุด
อิริโนะ ซายะ หรือซายะจังเซ็นเซย์ (納野 サヤ,Irino Saya ,saya-chan sensei).
หรืออาจารย์ซายะจังที่ดูแลห้องรับปรึกษา ที่เหมือนกับเป็นห้องพยาบาลในโลกความเป็นจริง แรกๆดูเป็นเหมือนอาจารย์ห้องพยาบาลธรรมดาคนหนึ่ง แต่แท้จริงแล้วเธอเป็นต้นเหตุที่ทำให้โลกแห่งความจริงและโลกเบื้องหลังของพวก BRS บิดเบี้ยวไป มีส่วนที่ทำให้ทุกคนต้องต่อสู่กันเพียงเพราะเหตุผลบางอย่างของตนเท่นั้น
อิสุริฮะ คางาริ (出灰 カガリ,Izuriha Kagari).
เด็กสาวที่ติดโยมิอย่างมาก ไม่สามารถทำอะไรคนเดียวได้หากขาดโยมิ ในอดีตที่เธอยังอยู่กับโยมิ ตอนที่โยมิจะย้ายบ้านนนั้นเธอได้วิ่งตามโยมิไปจนเกิดอุบัติเหตุเข้า ทำให้ไม่สามารถไปโรงเรียนได้อีก ในโลกเบื้องหลังเธอมีร่างเป็นเด็กสาวขาเป็นล้อ เพราะในโลกแห่งความจริงขาพิการ และชอมขนมที่เรียกว่า "มาคารอน" (ขนมก้อนกลมของอิตาลี ภาษาอิตาลีเรียกว่า มาคารูน) เมื่อโยมิไปโรงเรียบนเธอมักจะขัดขวางไม่ให้โยมิมีเพื่อนคนอื่น เพื่อที่จะให้โยมิชดใช้สิ่งที่ทำไป แต่สุดท้ายโยมิก็ชวนเธอไปโรงเรียนได้สำเร้จ และเลือกที่จะอยู่ชมรมทำอาหารเพื่อขอบคุณโยมิ
ตัวละครแห่งโลกเบื้องหลัง.
ในโลกเบื้องหลังทุกคนต่างก็เป็นอีกร่างของพวกนักเรียนรวมถึงอาจารย์อีกด้วย โดยมีตัวละครหลักๆดังนี้...
แบล็ค ร็อค ชูตเตอร์ (ブラック★ロックシューター, Black Rock Shooter) BRS.
เด็กสาวมัดผมทวินเทลที่ไม่เท่ากัน มีดวงตาสีฟ้าที่มีเปลวเพลิงอยู่ข้างใน มีรูปร่างคล้ายมนุษย์มากที่สุด สวมชุดว่ายน้ำสีดำภายใต้เสื้อคลุม เป็นตัวหลักของเรื่องและเป็นอีกร่างของมาโตะ มีอาวุธคือ ร็อค แคนนอน [Rock Cannon] สีประจำตัวคือสีฟ้า
เดธ มาสเตอร์ (デッドマスター,Dead Master) DM.
เด็กสาวมีที่ดวงตาสีเขียวเหมือนกับโยมิ มีรูปร่างคล้ายมนุษย์แต่มีเขาเหมือนกระดูกสีเขียว สวมผ้าคลุมเวล[ผ้าคลุมเหมือนเจ้าสาวในชุดแต่งงาน]สีเขียว มีอาวุธคือ เดธไซต์ [dead scyth] สีประจำตัวคือสีเขียว
สเตรนจ์ (ストレングス,Strenght) STR.
เด็กสาวผมขาวรูปร่างเล็ก ไม่มีส่วนของเขาเหมือนพวกเดธมาสเตอร์ แต่จะมีที่เหมือนกับปืนใหญ่ กับหางแทน เป็นอีกร่างหนึ่งของยู สีประจำตัวคือสีขาว
ชาร์เลียต (チャリオット,Chariot) CHR.
เด็กสาวขาเป็นล้อที่คอยควบคุมโยมิเอาไว้ เป็นอีกร่างของคางาริ ส่วนใหญ่เธอจะไม่ได้ต่อสู้ด้วยตนเองแต่จะใช้ทาสรับใช้มาสู้เสียมากกว่า มีทั้งปีศาจแมงมุม รถม้า และอื่นๆ สีประจำตัวคือสีเหลือง
ยิงขนมได้ด้วย
แบล็ค โกลด์ ซอว์ (ブラックゴールドソー,Black Gold Saw) BGS.
หญิงสาวร่างสะโอดสะองในโลกเบื้องหลัง มีเขาคล้ายกระทิงเครื่องแบบคล้ายแบล็ค ร็อค ชูตเตอร์ มีอาวุธคือ คิงซอว์ [King Saw] สีประจำตัวคือสีแดง
เกมแบล็ค ร็อค ชูตเตอร์.
ไวท์ ร็อค ชูตเตอร์.
เป็นตัวละครที่ได้รับการออกแบบต้นฉบับมาจากแบล็ค ร็อค ชูตเตอร์ แต่เป็นสีขาว มีอาวุธเป็นเคียว
เนฟ.
เป็นตัวละครที่ได้รับการออกแบบต้นฉบับมาจากสเตรนจ์ในภาคหลัก มีผมสีชมพู เครื่องแบบสมเป็นผู้หญิงมากที่สุดในเรื่อง
นานะ เกรย์.
นานะเกรย์ ได้รับการถอดแบบดัดแปลงจากตัวละครสองตัว คือชุดของร็อค และรูปร่างหน้าตา สีผมของสเตรนจ์
ชาญณรงค์ หอมชิต
ฟาช่า
โทม่า
บอกอส
พันบูกิน
เบจิต้ากับชาวไซย่า
ตามพรลิงก์
มอนสเตอร์ (เพลงสกิลเลต)
มอนสเตอร์ เป็นเพลงซิ้งเกิลที่ 2 ในปี 2009 ในอัลบั้มของอวอค โดยวงดนตรีร็อคคริสเตียน สคิลเลต และเป็นเพลงที่ 2 ในอัลบั้ม เป็นซิ้งเกิลเดียวที่กลายเป็นวงดนตรีที่ประสบความสำเร็จในชาร์ดอันดับที่ 4 บนชาร์ตกระแสหลักร็อค และอันดับที่ 101 ในชาร์ดBillboard Bubbling Under Hot 100 อันดับ เพลงนี้ออกจำหน่ายในวันที่ 14 กรกฎาคม ค.ศ. 2009
ปิยธิดา วรมุสิก
พรทิพย์ วงศ์กิจจานนท์
Monster (Skillet song)
เดอะเลซีซอง
เดอะเลซีซอง เป็นเพลงอเมริกันของนักร้อง นักแต่งเพลง บรูโน มาส์ จากสตูดิโออัลบั้มเปิดตัว Doo-Wops &amp; Hooligans วางจำหน่ายเป็นซิงเกิลที่ 3 จากอัลบั้มเมื่อวันที่ 15 กุมภาพันธ์ ค.ศ. 2011
The Lazy Song
มหาสถูปสาญจี
กรณีพิพาทเกาะลีกีตันและเกาะซีปาตัน
กรณีพิพาทเกาะลีกีตันและเกาะซีปาตันเป็นความขัดแย้งระหว่างมาเลเซียกับอินโดนีเซีย โดยทั้งสองประเทศต่างอ้างสิทธิในพื้นที่ทับซ้อน บริเวณเกาะซีปาดันและเกาะลีกีตันซึ่งมีเนื้อที่เพียง 10.4 และ 7.4 เฮกตาร์ ฝ่ายอินโดนีเซียอ้างว่าเกาะนี้เป็นของอินโดนีเซียตามข้อตกลงระหว่างอังกฤษกับเนเธอร์แลนด์ เมื่อ พ.ศ. 2434 เกี่ยวกับการแบ่งเขตแดนบริเวณกาลีมันตัน ซึ่งกำหนดเขตแดนของทั้งสองประเทศที่เกาะเซอบาติก ทำให้เกาะทั้งสองอยู่ในเขตของอินโดนีเซีย ส่วนมาเลเซียกล่าวอ้างว่าเกาะทั้งสองอยู่ในอำนาจของมาเลเซียเพราะตกทอดมาจากสมัยสุลต่านซูลูครองอำนาจ และตกทอดไปยังสเปน จากนั้น อังกฤษมารับช่วงต่อตั้งแต่ พ.ศ. 2421
ความขัดแย้งนี้เกิดขึ้นเมื่อ พ.ศ. 2510 และได้ต่อรองโดยยุติข้อการเข้าไปในพื้นที่พิพาทตั้งแต่ พ.ศ. 2512 และได้ส่งเรื่องให้ศาลโลกพิจารณา ศาลโลกได้มีคำพิพากษาเมื่อ 17 ธันวาคม พ.ศ. 2545 ให้เกาะทั้งสองอยู่ภายใต้อธิปไตยของมาเลเซีย เพราะมาเลเซียมีการเข้าไปจัดการเรื่องการอนุรักษ์ทรัพยากรธรรมชาติของเกาะทั้งสอง ตั้งแต่ยังเป็นอาณานิคมของอังกฤษ และเข้าไปดูแลอย่างต่อเนื่องหลังจากได้รับเอกราช
แดซ็อง
คัง แด-ซ็อง (; ; เกิด 26 เมษายน ค.ศ. 1989) มักเรียกกันว่า แดซ็อง (Daesung) หรือชื่อในการแสดงว่า ดี-ไลต์ (D-Lite) เป็นนักร้อง พิธีกรรายการวาไรตี้ นักแสดงชาวเกาหลีใต้ และเป็นที่รู้จักกันดีในฐานะสมาชิกของกลุ่มศิลปิน “บิกแบง Big Bang ” แดซ็องเกิดที่เมือง อีแทว็อน Itaewon และเข้าเรียนโรงเรียนมัธยม KyeongIn High School แต่ต้องออกจากโรงเรียนเพื่อมาทำกิจกรรมร่วมกับวงบิกแบง ในที่สุดเขาได้ผ่านการสอบเข้ามหาวิทยาลัยในปี 2008 และเข้าเรียนในมหาวิทยาลัย Kyunghee สาขา ดนตรีร่วมสมัย ในโซล ประเทศเกาหลีใต้ นับตั้งแต่เปิดตัวเขาปล่อยเพลงเดี่ยวออกมาหลายเพลงรวมถึง การเข้าร่วมแสดงละครเพลง musicals แสดงละคร เรื่อง “What’s up” และเป็นพิธีกรหลักของรายการวาไรตี้ แฟมิลี่เอ้าท์ติ้ง Family Outing และรายการทอล์คโชว์ไนท์อาฟเตอร์ไนท์ (Night after Night).
2549-2550 เดบิวต์กับบิ๊กแบงและผลงาน.
ถึงแม้ว่าครอบครัวของแดซ็องต่อต้านความคิดการเป็นนักร้อง แต่แดซ็องก็มุ่งมั่นที่จะเป็นนักร้องให้ได้ ซึ่งในที่สุดเขาได้รับการตอบรับจาก YG Entertainment จากการออดิชั่น หลังจากนั้นเขาได้ร่วมรายการแนวสารคดี ซึ่งร่วมกับเด็กฝึกหัดในค่ายคนอื่นๆ ด้วย ได้แก่ จี-ดรากอน ท็อป แท ยัง ซึง รี และ ฮยอนซึง Hyunseung (So-1) หลังจากฮยอนซึงไม่ได้รับการคัดเลือก บิ๊กแบงก็ได้เดบิวต์ในปี 2549 ด้วยสมาชิก 5 คน
การปรากฏตัวครั้งแรกในนามของวง เกิดขึ้นในวันที่ 19 สิงหาคม 2549 ในคอนเสิร์ต ฉลองครบรอบ 10 ปี ของ YG และเมื่อวันที่ 23 กันยายน 2549 พวกเขาได้ปรากฏตัวในทีวีเป็นครั้งแรก ซิงเกิ้ลเดี่ยวเพลงแรกของแดซ็องคือ “Useo Bonda” (Korean: "웃어본다", "Try Smiling")